เงินบาททรงตัวระหว่างรอผลประชุมเฟด
ค่าเงินบาทปิดตลาด (25 ม.ค.) ที่ระดับ 36.01/02 บาท/ดอลลาร์ จากช่วงเช้าที่เปิดตลาดที่ระดับ 36.00 บาท/ดอลลาร์ ระหว่างวันทำ High ที่ 36.04 และทำ Low 35.93 บาท/ดอลลาร์
25 ม.ค. 2559

นักบริหารเงินเปิดเผยถึงค่าเงินบาทปิดตลาด (25 ม.ค.) ที่ระดับ 36.01/02 บาท/ดอลลาร์ จากช่วงเช้าที่เปิดตลาดที่ระดับ 36.00 บาท/ดอลลาร์ ระหว่างวันทำ High ที่ 36.04 และทำ Low 35.93 บาท/ดอลลาร์
“เงินบาทปิดยืนเหนือ Figure ได้ เช้าลงทางเดียว พอบ่ายขึ้นอย่างเดียว ส่วนหนึ่งน่าจะเป็นทางเทคนิค แนวรับสำคัญแถว 35.90-35.95 ก็ยังมีคนรอซื้อ ตลาดมี Flow ด้วย วันนี้เงินบาทลงไป Low แค่ 35.93 คนที่ Short เมื่อวันศุกร์ก็น่าจะเข้ามาเปิดสถานะรอ FOMC ด้วย” นักบริหารเงินกล่าว ขณะที่คาดวันพรุ่งนี้เงินบาทจะเคลื่อนไหวอยู่ในกรอบระหว่าง 35.95-36.15 บาท/ดอลลาร์
 
ที่มา: สำนักข่าวอินโฟเควสท์